# 24.6.2020

**הורים ובוגרי ו' יקרים,**

ברכותנו לסיום שנת הלימודים בבית הספר היסודי.

אנו מאחלים לכם המשך הצלחה אישית-חברתית ולימודית עם כניסתכם

למסגרת הלימודית העל יסודית.

חטיבת הביניים "דורות" הינה סביבת חיים חברתית – קהילתית לומדת.

כולנו יחד - התלמיד, ההורה, המורה ואנשי הצוות מהווים את הרקמה האנושית

של קהילת ביה"ס המקיימת תקשורת בדרך של שיח בונה ומצמיח.

אנו נמשיך להקפיד להקנות חדשנות פדגוגית חינוכית השזורה בערכים חברתיים.

הנכם מוזמנים לעיין באתר האינטרנט של החטיבה שכתובתו:

http://www.realitdorot.org

***לתשומת לבכם:***

בחטיבה שלנו גובש תקנון הכולל סעיף העוסק בהופעה לביה"ס . הסעיף נקבע

בשיתוף תלמידים, הורים ומורים.

(תקנון ביה"ס המלא יפורסם בתחילת שנת הלימודים בכתות ובאתר ביה"ס).

\* רצ"ב דף מידע שישמש לכם כעזר להיערך לקראת שנה"ל החדשה.

אני מאחלת לכם ולבני משפחותיכם

חופשת קיץ נעימה והצלחה בהמשך דרככם

עדי מזרחי

מנהלת החטיבה

יום הלימודים מתחיל בשעה 08:00 בדיוק.

בחטיבה נהוגה תלבושת אחידה כמפורט:

**חולצות:**

## קיץ

חולצות T חלקות בכל הצבעים מוטבעות בסמל ביה"ס.

חל איסור על הופעה בחולצות בטן, חולצה קרועה או גזורה.

## חורף

חולצות סווצ'ר חלקות בכל הצבעים, ללא רוכסן, **מוטבעות** בסמל ביה"ס.

חל איסור על הופעה בסווצ'ר גזור או קרוע.

מומלץ לרכוש חולצת קיץ וחורף אחת בצבע לבן להופעה בימי חג וטקסים.

ניתן להופיע בעליונית "פוטר" חלקה עם רוכסן מלא, כאשר מתחתיה חולצה עם סמל.

## מכנסיים

מכנסיים בצבע אחיד.

חל איסור על הופעה במכנסיים גזורים או קרועים.

* אין להגיע לביה"ס בשיער צבוע/פסים / גוונים.

## נעליים

נעליים שטוחות, מומלץ נעל ספורט נוחה.

אין להופיע לביה"ס בכפכפים מסוגים שונים או בנעליים בעלות עקבים

ופלטפורמות .

אין להופיע באיפור.

## תלבושת לשיעורי חינוך גופני

נעלי ספורט תקניות, מכנסי ספורט וחולצת ספורט בצבע ירוק או שחור

מוטבעת בסמל ביה"ס.

\* לנוחיותכם, מצ"ב רשימת ספרי לימוד לכיתות ז' לשנה"ל תשפ"א.

\* לוקרים- הורים המעוניינים יפנו לחברת "לוקר אמבין" דרך אתר החברה

או במספר טלפון 1599545450 . יש לציין כי כתות ז' ילמדו בקומה 2

מתחם "רקפת".

***התלמידים מוזמנים לפעילות חברתית, להכרות עם הצוות החינוכי***

***והחברים לכיתה ביום רביעי, ו' באלול תש"ף , 26.8.2020***

***בין השעות - 9:00-11:00( נא להצטייד בכלי כתיבה ועם דף ההיכרות המצורף המלא).***

*כלל התלמידים יזומנו לשיחת היכרות אישית עם מחנכת הכיתה בימים שלפני פתיחת שנת הלימודים.*

* תלמידים שנרשמו לפרויקט השאלת ספרים מתבקשים להתעדכן באתר ביה"ס : הגימנסיה הריאלית -חט"ב דורות ,לגבי מועד

איסוף הספרים.